
Kognitív terhelés és alvásminőség: a kronotípus és a megismerési szükséglet szerepe

Kulcsszavak: alvás, sudoku, PSQI, AIS, rMEQ
Az alváskutatáshoz kapcsolódó szakirodalom szerint a homeosztatikus alvásnyomás
növelésével az alvásminőség javul (Feinberg, 1974), ezért sudoku rejtvényfejtéssel
biztosítottunk kognitív terhelést az elalvás előtt. Az aktivitási- és alvásidő alapján lehetünk
reggeli pacsirta, esti bagoly vagy köztes típusúak (Rigó, 2017). A magas megismerési
szükségletűek keresik a szellemi erőfeszítést igénylő feladatokat, és közben pozitív érzelmeket
élnek át (Cacioppo és Petty, 1982).
Hipotéziseink: az elalvás előtti kognitív terhelés javítja a szubjektív alvásminőséget (H1), míg
a kronotípus (H2) és a megismerési szükséglet (H3) befolyásolják ezt a hatást.
A kereszt-kísérleti elrendezésű kutatásban mértük az alvásminőséget (Pittsburgh Alvásminőség
Mutató, Pittsburgh Sleep Quality Indexet, PSQI; Athén Inszomnia Skála, Athens Insomnia
Scale, AIS), a kronotípust (rövidített Reggeliség-Estiség Kérdőív, reduced MorningnessEveningness Questionnaire, rMEQ) és a megismerési szükségletet (Megismerési Szükséglet
Skála, Need for Cognition Scale, NCS).
Az elalvás előtti kognitív terhelés szignifikáns javulást mutatott az AIS pontszámokban, míg a
PSQI esetén 20 fő adatait alapul véve trend szinten mutatott kapcsolatot. H1 részben
alátámasztott.
A pacsirta típusúak körében az alvásminőség romlott vagy nem változott. A kronotípus és a
PSQI pontszámváltozások között statisztikai kapcsolat mutatható ki 20 fős mintán. Ennek
megfelelően H2 részben alátámasztott.
A megismerési szükséglet nem szignifikáns prediktora sem a PSQI, sem az AIS pontszámok
változásának. H3 nem nyert igazolást.
A lefekvés előtti kognitív terhelés hozzájárulhat a mélyebb alváshoz, melyet a kronotípus
moderálhat.



